Los-Anjyelesda noma’lum kishi odamlarga qarata o‘t ochdi. Oqibatda ikki kishi halok bo‘ldi, yana ikki kishi og‘ir jarohat oldi va shifoxonaga yotqizildi. Ularning ahvoli o‘ta og‘ir deyilmoqda. Bu haqda KABC-TV Los Angeles telekanali xabar bermoqda. Voqea 16 sentabr kuni Sharqiy Hollivud tumanida sodir etilgan. Politsiyaning ta’kidlashicha, jinoyatchi voqea joyidan yashirinishga muvaffaq bo‘lgan. Guvohlarning so‘zlariga ko‘ra, jinoyatchi lotin amerikalik ko‘rinishidagi erkak kishi bo‘lgan. Bo‘yi 175 sm atrofida qayd etilgan. Jinoyatchi butunlay qora kiymda bo‘lgan.